เมื่อคืนมีเพศสัมพันธ์กับแฟนแต่ใส่ถุงยางแล้วถุงยางแตกค่ะ มารู้ตอนแฟนเสร็จแล้ว ก็เลยให้แฟนไปซื้อยาคุมฉุกเฉินแล้วกินภายใน5นาทีหลังจากมีเพศสัมพันธ์ กิน2เม็ดพร้อมกัน แล้วดิฉันก็เพิ่งหายจากการเป็นปจด.ได้1วันค่ะ หลังจากกินยาคุมไม่มีอาการอาเจียนใดๆ แบบนี้ยาออกฤทธิ์ไหมคะ แล้วดิฉันเพิ่งเคยกินยาคุมครั้งแรก ดิฉันกังวลกลัวจะตั้งครรภ์ ดิฉันควรกินยาคุมฉุกเฉินเพื่มอีกกล่องไหมคะ
สวัสดีค่ะ miss123,หากวันที่มีเพศสัมพันธ์นั้น นับได้ไม่เกิน 7 วันจากวันแรกที่มีประจำเดือนมา จะถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมาก ซึ่งอาจไม่จำเป็นต้องทานยาคุมฉุกเฉินก็ได้ แต่หากเลย 7 วันไปแล้ว โอกาสที่จะตั้งครรภ์อาจมีได้ ส่วนยาคุมฉุกเฉินนั้น หากได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%สำหรับผลข้างเคียงของยาคุมฉุกเฉิน เช่น คลื่นไส้ อาเจียน ปวดหัว เวียนหัว ปวดท้อง เจ็บเต้านม เป็นต้น ซึ่งอาจเกิดขึ้นเพียงบางอาการ หรือไม่เกิดเลยก็ได้ และหลังจากทานยาไปประมาณ 1 สัปดาห์ บางรายอาจมีเลือดออกจากช่องคลอดได้ แต่บางรายอาจไม่มีก็ได้ ซึ่งการมีหรือไม่มีผลข้างเคียงเหล่านี้ ไม่ได้บ่งบอกว่าจะเกิดการตั้งครรภ์ขึ้นแต่อย่างใดค่ะส่วนอาการปัสสาวะบ่อย อาจเกิดได้จาก1.การติดเชื้อทางเดินปัสสาวะ มักจะมีอาการแสบและปวดขณะปัสสาวะร่วมด้วย อาจมีอาการกลั้นปัสสาวะไม่ได้ ปัสสาวะไม่สุด ปัสสาวะขุ่น หรือปัสสาวะมีเลือดปน ซึ่งสาเหตุของเชื้อ แบ่งเป็น- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย รวมถึงหลังจาการมีเพศสัมพันธ์- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ และอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์2. การดื่มน้ำมากไป ดื่มแอลกอฮอล์มากหรือเครื่องดื่มที่มีคาเฟอีนมากไป3. การมีความเครียด วิตกกังวล ก็จะทำให้มีความรู้สึกปวดปัสสาวะบ่อยได้4. อุณหภูมิของอากาศที่เย็น ก็จะทำให้ปวดปัสสาวะบ่อยได้หากไม่ได้มีอาการอื่นๆ ของการปัสสาวะที่ผิดปกติร่วม ก็ให้สังเกตอาการไปก่อนค่ะ